সুজান রোজ বেনেডিক্ট

সুজান রোজ বেনেডিক্ট (২৯ নভেম্বর ১৮৭৩ – ৮ এপ্রিল ১৯৪২), কখনো কখনো সুসান রোজ বেনেডিক্ট নামেও পরিচিত,Profile, oclc.org. Accessed  March 21, 2024. ছিলেন মিশিগান বিশ্ববিদ্যালয় থেকে গণিতে পিএইচডি অর্জনকারী প্রথম নারী। স্মিথ কলেজে তার দীর্ঘ অধ্যাপনা জীবন ছিল।

 প্রারম্ভিক জীবন ও শিক্ষা 
বেনেডিক্ট ওহাইওর নরওয়াক-এ জন্মগ্রহণ করেন। তিনি ডেভিড ডিফরেস্ট বেনেডিক্ট এবং হ্যারিয়েট মেলভিনা বেনেডিক্টের সাত সন্তানের মধ্যে কনিষ্ঠতম ছিলেন। তার বাবা মার্কিন গৃহযুদ্ধের সময় ইউনিয়ন সার্জন ছিলেন। তিনি তেল ব্যবসায়ী ও জনহিতৈষী লুই সেভারেন্সের ভাগ্নি ছিলেন।"Mother was Former Norwalk Resident", Sandusky Daily Register, January 19, 1936, pp. 9, C-2

নরওয়াক-এ হাই স্কুল শেষ করার পর তিনি ১৮৯১ সালে স্মিথ কলেজে ভর্তি হন। ১৮৯৫ সালে তিনি রসায়নে মেজর এবং গণিত, জার্মান ও পদার্থবিজ্ঞানে মাইনরসহ স্নাতক সম্পন্ন করেন। এরপর তিনি নরওয়াক-এ ফিরে গিয়ে ১৯০৫ সাল পর্যন্ত গণিত পড়ান। ১৯০৫ সালে তিনি কলম্বিয়া বিশ্ববিদ্যালয়ের টিচার্স কলেজে স্নাতক স্তরের পড়াশোনা শুরু করেন এবং ১৯০৬ সালে কলম্বিয়া থেকে গণিতে এম.এ. ডিগ্রি লাভ করেন। একই বছর তিনি স্মিথ কলেজের গণিত বিভাগে সহকারী হিসেবে যোগ দেন এবং পরের বছর ইন্সট্রাক্টর বা নির্দেশক পদে উন্নীত হন।

১৯১১ থেকে ১৯১৩ সালের গ্রীষ্মকালীন সময়ে তিনি মিশিগান বিশ্ববিদ্যালয়ে তার উচ্চশিক্ষা চালিয়ে যান এবং ১৯১৩-১৪ সালে স্মিথ কলেজ থেকে ছুটি নিয়ে লুই চার্লস কার্পিনস্কির তত্ত্বাবধানে তার গবেষণাপত্র সম্পন্ন করেন। তার গবেষণার বিষয় ছিল: “ইউরোপে হিন্দু গণনা পদ্ধতি প্রবর্তনকারী প্রাথমিক গবেষণাপত্রগুলোর একটি তুলনামূলক অধ্যয়ন।” ১৯১৪ সালে তিনি পিএইচডি ডিগ্রি লাভ করেন।

 স্মিথ কলেজে কর্মজীবন 
পিএইচডি লাভের পর বেনেডিক্ট সহযোগী অধ্যাপক হিসেবে স্মিথ কলেজে ফিরে আসেন। ১৯২১ সালে তিনি অধ্যাপক পদে উন্নীত হন। ১৯১৮ থেকে ১৯২৮ সাল পর্যন্ত তিনি শিক্ষার্থীদের ডিন হিসেবে দায়িত্ব পালন করেন এবং ১৯২৮ থেকে ১৯৩৪ সাল পর্যন্ত গণিত বিভাগের চেয়ারম্যান ছিলেন। অধ্যাপনা ছিল তার সবথেকে প্রিয় কাজ। ১৯৪০ সালের মে মাসে তিনি পেনসিলভানিয়া স্টেট কলেজের গণিতের নির্দেশক হেলেন ওয়েন্সকে লিখেছিলেন: "প্রকাশিত গবেষণাপত্রের দীর্ঘ তালিকা পাঠাতে না পারাটা আমার বিনয় নয়, বরং এই ধরনের গবেষণাপত্রের স্বল্পতাই এর কারণ। আমি যে অল্প কয়েকটি লিখেছি সেগুলোর খবরও আমার কাছে নেই, কারণ গবেষণার চেয়ে শিক্ষাদান এবং প্রশাসনিক কাজে আমার আগ্রহ অনেক বেশি ছিল।"

১৯৪২ সালের ফেব্রুয়ারিতে তিনি এমেরিটাস অধ্যাপক হিসেবে অবসর গ্রহণ করেন। তার পরিকল্পনা ছিল রেড ক্রসের সাথে স্বেচ্ছাসেবী হিসেবে যুক্ত হয়ে যুদ্ধ প্রচেষ্টায় সহায়তা করা। কিন্তু দুই মাস পর তিনি হৃদরোগে আক্রান্ত হন এবং ৬৮ বছর বয়সে মৃত্যুবরণ করেন।"Dr Susan [sic] Benedict of Smith is Dead", The New York Times, April 10, 1942, pg. 18.

বেনেডিক্ট কখনো বিয়ে করেননি। ১৯১৮ সাল থেকে তিনি সুসান মিলার র‍্যাম্বোর সাথে একত্রে থাকতেন, যিনি স্মিথ কলেজের গণিত বিভাগে তার সহকর্মী ছিলেন এবং মিশিগান বিশ্ববিদ্যালয় থেকে পিএইচডি অর্জনকারী দ্বিতীয় নারী ছিলেন।

 সদস্যপদ 
 আমেরিকান ম্যাথমেটিক্যাল সোসাইটি
 ম্যাথমেটিক্যাল অ্যাসোসিয়েশন অফ আমেরিকা
 ডটার্স অফ দ্য আমেরিকান রিভোলিউশন

 প্রকাশনা 
 ১৯০৯: "পাসিউলো থেকে নিউটন পর্যন্ত বীজগণিতীয় প্রতীকের বিকাশ", স্কুল সায়েন্স অ্যান্ড ম্যাথমেটিক্স। এটি ছিল তার এমএ থিসিসের প্রকাশিত রূপ।
 ১৯২৯: “ফ্রান্সেসকো ঘালিগাই-এর বীজগণিত”, আমেরিকান ম্যাথমেটিক্যাল মান্থলি।

 উত্তরাধিকার 
সুজান আর. বেনেডিক্ট পুরস্কারটি তার মৃত্যুর পর কলেজের প্রেসিডেন্ট এবং স্মিথ কলেজের অন্যদের উদ্যোগে প্রতিষ্ঠিত হয়। এটি সেই সকল দ্বিতীয় বর্ষের শিক্ষার্থীদের প্রদান করা হয় যারা ডিফারেনশিয়াল এবং ইন্টিগ্রাল ক্যালকুলাসে অসাধারণ দক্ষতা প্রদর্শন করে।

 তথ্যসূত্র 

 বহিঃসংযোগ 
 নারী গণিতবিদদের জীবনী, AgnesScott.edu.
 প্রোফাইল, ম্যাথমেটিক্স জিনিয়ালজি প্রজেক্ট ওয়েবসাইট।
 ইউরোপে হিন্দু গণনা পদ্ধতি প্রবর্তনকারী প্রাথমিক গবেষণাপত্রগুলোর একটি তুলনামূলক অধ্যয়ন

Category:১৮৭৩-এ জন্ম
Category:১৯৪২-এ মৃত্যু
Category:বিংশ শতাব্দীর মার্কিন গণিতবিদ
Category:মার্কিন নারী শিক্ষাবিদ
Category:স্মিথ কলেজের অনুষদ
Category:মিশিগান বিশ্ববিদ্যালয়ের প্রাক্তন শিক্ষার্থী
Category:বিংশ শতাব্দীর মার্কিন নারী গণিতবিদ
Category:বিংশ শতাব্দীর মার্কিন নারী শিক্ষক
Category:বিংশ শতাব্দীর মার্কিন শিক্ষক